Wikidata Theodorus Tjutčev
Res apud Vicidata repertae:Theodorus Tjutčev: imagoTheodorus Tjutčev: imago
*Nativitas*: 23 Novembris 1803; Ovstug  
*Obitus*: 15 Iulii 1873; Villa Augusti  
*Patria*: Imperium Russicum  

**Officium**

*Munus*: scriptor, poëta, legatus, philosophus, politicus, Interpres, opinion journalist  
*Patronus*: Academia Scientiarum Petropolitana
**Familia**

*Genitores*: Ivan Nikolayevich Tyutchev; Yekaterina Tolstaya  
*Coniunx*: Eleonora Tyutcheva, Ernestina Pfeffel  
*Proles*: Ivan Tyutchev, Mariya Tyutcheva, Anna Tyutcheva, Darya Tyutcheva, Fyodor Tyutchev, Yekaterina Tyutcheva  
*Familia*: Tyutchev family
**Memoria**

*Laurae*: Ordinis Sanctae Annae classis prima, Ordinis Sancti Stanislai classis prima, Order of St. Vladimir, 3rd class  
*Sepultura*: Sepuchretum Novodevicense  

**Theodorus Ioannis filius Tjutčev** (Russice: Фёдор Иванович Тютчев, *Fëdor Ivanovič Tjutčev*; natus in vico *Ovstug* gubernii Orelensis, die 23 Novembris 1803; mortuus Villae Augusti die 15 Iulii 1873), fuit insignis Russiae poeta et diplomaticus, socius correspondens Academiae Scientiarum Petropolitanae ab anno 1857.

Theodorus Tjutčev, initio domi et dein in Universitate Moscuensi educatus, anno 1821 munus diplomaticum in Collegio Rerum Externarum Imperii Russici cepit. Monachi et Taurini habitabat, familiaris Henrico Heine et Friderico Schelling. Rebus litterariis abalienatus erat et scriptorem se esse numquam censebat. Circa 400 carmina poetae extant, quorum versus plurimi in Russia persaepe recitantur.

Poemata prima genere artis poeticae saeculi duodevicensimi scribebat. Tertio decennio saeculi traditiones romanticismi Europaei (praesertim Germanici) in carminis eius praevalebant. De summa rerum, de fatis humanis et de natura deliberationes his carminibus philosophicis et meditativis argumenta principia sunt. Quarto decennio saeculi nonnulla opuscula scripsit de relationibus complicatis Russiae et Europae occidentalils.Tum et *rerum Slavicarum amicis* dictis propinquus factus est.

Quinto saeculi decennio nonnulla carmina famosa de amore difficili ab eo composita sunt. Haec postea in "Cyclum Denis'evianum" Helenae Denis'evae dedicatum coniuncti sunt. Annis 1860–1870 versus de rebus politicis saepissime componebat.

Carmen celeberrimum *Silentium!* (Latine titulatum) ad tacendum invocatio tristis est querimoniaque de impossibilitate hominem alium pernoscere. Versus huius carminis "Cogitatio elocuta mendacium est" proverbium factum est, sicut et "Russia mente intellegi non potest" et "Minime nobis praedivinare datum est, quomodo verbum nostrum resonaturum sit."

Notae
-----

1. ↑  Calendario Iuliano, scilicet 5 Decembris Gregoriano.
2. ↑  Calendario Iuliano, scilicet 27 Iulii Gregoriano.
3. ↑  Russice *славянофилы*, Anglice *Slavophiles*.
4. ↑  *Silentium* a Tatiana Vasiljeva Latine redditum possis legere in: Acroases in memoriam Helgi Nikitinski Moscuensis, Moscoviae, 2016, pp. 113.

Nexus interni
-------------

* 9927 Tyutchev

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Theodorum Tjutčev** spectant. |

|  |  |
| --- | --- |
|  | **Lexica biographica:**  Treccani • Большая российская энциклопедия • Encyclopædia Britannica • Commentatio Theodisce, Francogallice, Italice apud *Lexicon historicum Helveticum* • Deutsche Biographie • Store norske leksikon |

* *Fons* Tjutčevii a Gregorio Saenger Latine redditus **(Latine)**
* Тютчевиана **(Russice)**